Viraston toimivaltuudet sellaisina kuin ne on määritelty asetuksissa (EY) N:o 1907/2006 (REACH-asetus) ja (EY) N:o 1272/2008 (aineiden ja seosten luokituksesta, merkinnöistä ja pakkaamisesta)

Euroopan kemikaaliviraston perustamisasetuksen – REACH-asetuksen (EY) N:o 1907/2006 – oikeusperusta on Euroopan unionin toiminnasta tehdyn sopimuksen 114 artikla.

Tavoitteet REACH-asetuksen tarkoituksena on varmistaa korkeatasoinen terveyden ja ympäristön suojelu, mukaan lukien myös vaihtoehtoisten menetelmien kehittämisen edistäminen aineiden vaarojen arvioimiseksi, sekä aineiden vapaa liikkuvuus sisämarkkinoilla, ja samalla parantaa kilpailukykyä ja edistää innovaatioita. (REACH-asetuksen 1 artikla) Kemikaaliviraston olisi oltava keskeisessä asemassa varmistettaessa, että sidosryhmät ja kansalaiset pitävät kemikaalilainsäädäntöä sekä sitä koskevia päätöksentekoprosesseja ja tieteellistä perustaa luotettavina. Kemikaalivirastolla tulisi olla myös keskeinen asema tätä asetusta ja sen täytäntöönpanoa koskevan tiedotuksen yhteensovittamisessa. Unionin toimielinten, jäsenvaltioiden, kansalaisten ja sidosryhmien luottamuksella kemikaalivirastoon on siten olennainen merkitys. Tästä syystä on erityisen tärkeää taata kemikaaliviraston riippumattomuus, sen korkeatasoinen tieteellinen ja tekninen kapasiteetti ja sääntelymahdollisuudet sekä avoimuus ja tehokkuus. (REACH-asetuksen johdanto-osan 95 kappale)

Tehtävät Virasto perustettiin hallinnoimaan ja joissakin tapauksissa toteuttamaan REACH-asetuksen teknisiä, tieteellisiä ja hallinnollisia näkökohtia tavoitteenaan varmistaa näiden näkökohtien yhdenmukaisuus unionin tasolla. (REACH-asetuksen 75 artikla) Viraston tehtävänä on myös antaa jäsenvaltioille ja unionin toimielimille parasta mahdollista tieteellistä ja teknistä neuvontaa sen toimialaan kuuluvia kemikaaleja koskevissa kysymyksissä, jotka sille on REACH-asetuksen mukaisesti osoitettu. (REACH-asetuksen 77 artiklan 1 kohta) Virastolla on myös kemiallisten aineiden luokitukseen ja merkintöihin liittyviä tehtäviä, jotka perustuvat aineiden ja seosten luokituksesta, merkinnöistä ja pakkaamisesta annettuun asetukseen (EY) N:o 1272/2008. Viraston tehtävänä on antaa jäsenvaltioille ja unionin toimielimille parasta mahdollista tieteellistä neuvontaa ja antaa teollisuudelle ja jäsenvaltioiden viranomaisille teknistä ja tieteellistä ohjeistusta.

1 — Hallintoneuvosto Hallintoneuvosto koostuu yhdestä neuvoston nimittämästä kunkin jäsenvaltion edustajasta ja enintään kuudesta komission nimittämästä edustajasta, mukaan lukien kolme sidosryhmiä edustavaa henkilöä, joilla ei ole äänioikeutta, ja lisäksi kahdesta Euroopan parlamentin nimittämästä riippumattomasta henkilöstä. (REACH-asetuksen 79 artikla) Tehtävät: REACH-asetuksen 78 artiklan ja erillisvirastoihin sovellettavan varainhoidon puiteasetuksen mukaan hallintoneuvoston pääasiallisena tehtävänä on vahvistaa vuotuinen ja monivuotinen työohjelma, lopullinen talousarvio, yleiskertomus, sisäiset säännöt ja menettelyt ja käyttää kurinpidollista toimivaltaa pääjohtajan suhteen. Lisäksi se nimittää valituslautakunnan puheenjohtajan ja komiteoiden jäsenet. 2 — Pääjohtaja Tehtävät: REACH-asetuksen 83 artikla. 3 — Komiteat Virastolla on kolme komiteaa (riskinarviointi-komitea, jäsenvaltioiden komitea ja sosio-ekonomisen analyysin komitea). Tehtävät: REACH-asetuksen 76 artiklan 1 kohdan c–e alakohta. 4 — Täytäntöönpanon valvontaa koskeva tiedonvaihtofoorumi Tehtävät: REACH-asetuksen 76 artiklan 1 kohdan f alakohta. 5 — Sihteeristö Tehtävät: REACH-asetuksen 76 artiklan 1 kohdan g alakohta. 6 — Valituslautakunta Tehtävät: REACH-asetuksen 76 artiklan 1 kohdan h alakohta. 7 — Ulkoinen tarkastus Tilintarkastustuomioistuin. 8 — Sisäinen tarkastus Komission sisäisen tarkastuksen osasto. 9 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta.

Talousarvio (lisätalousarvio mukaan lukien) 70,4 (66,4) miljoonaa euroa, joista: tulot saaduista palkkioista 2,2 (3,8) miljoonaa euroa unionin osuus: 66,6 (62,6) miljoonaa euroa Henkilöstö 31.12.2009 Henkilöstötaulukossa 324 (220) virkaa, joista täytettyjä: 293 (210) Muu henkilöstö: 62 (34) sopimussuhteiset toimihenkilöt, komennuksella olevat kansalliset asiantuntijat ja tilapäistyöntekijät Henkilöstö yhteensä: 355 (244) Henkilöstön tehtävät jakaantuvat seuraavasti: — operatiiviset tehtävät: 237 (164) — hallinnolliset ja avustavat tehtävät: 118 (80)